CSI: Νέα Υόρκη

To CSI: Nέα Υόρκη (CSI: NY ή Crime Scene Investigation: Nέα Υόρκη) είναι αστυνομική σειρά αμερικάνικης παραγωγής που έκανε πρεμιέρα στις 22 Σεπτεμβρίου 2004. Είναι η δεύτερη σειρά που δημιουργήθηκε κατά το πρότυπο (spin-off) του CSI: Λας Βέγκας που προβάλλεται από το αμερικάνικο κανάλι CBS. Στις 24 Σεπτεμβρίου 2008 άρχισε ο 5ος κύκλος, ο οποίος τελείωσε στις 14 Μαΐου 2009 στις ΗΠΑ. Το 100-ό επεισόδιο προβλήθηκε στις 19 Νοεμβρίου 2008. Ο 6ος κύκλος της σειράς αποτελείται από 23 επεισόδια και άρχισε να προβάλλεται στην Αμερική στις 23 Σεπτεμβρίου 2009 και ολοκληρώθηκε στις 26 Μαΐου 2010. Στις 19 Μαΐου 2010 ανακοινώθηκε πως η σειρά θα συνεχίσει να προβάλλεται και για 7η σεζόν, η οποία θα ξεκινήσει στις 24 Σεπτεμβρίου του 2010. Τον Ιούλιο του 2010 το CBS ανακοίνωσε πως η ελληνικής καταγωγής Μελίνα Κανακαρίδη, που ενσάρκωνε την Ντετέκτιβ Πρώτου Βαθμού Στέλλα Μπονασέρα, δεν θα επιστρέψει στο ρόλο της στον 7ο κύκλο. Την επόμενη μέρα, το κανάλι ανακοίνωσε πως η ηθοποιός που θα προστεθεί στο cast θα είναι η δύο φορές βραβευμένη με Βραβεία Έμμυ ηθοποιός Σίλα Γουόρντ, η οποία θα υποδυθεί μία ντετέκτιβ από την Ουάσινγκτον . Μετά το τέλος του 7ου κύκλου, δεν ήταν βέβαιο αν η σειρά θα συνέχιζε και την επόμενη τηλεοπτική σεζόν. Στις 17 Μαΐου όμως το CBS ανακοίνωσε πως θα υπάρξει και 8η σεζόν . Συνολικά, από τις 22 Σεπτεμβρίου 2004 έως τις 22 Φεβρουαρίου 2013 έχουν προβληθεί 197 επεισόδια σε 9 κύκλους.

 Η σειρά ακολουθεί τις έρευνες μιας ομάδας της αστυνομίας της Νέας Υόρκης, αποτελούμενη από επαγγελματίες επιστήμονες που βρίσκουν λύση σε γεγονότα μυστήριων και ασυνήθιστων θανάτων και άλλων εγκλημάτων. Η ομάδα του CSI: Νέα Υόρκη πρωτοεμφανίστηκε στο 47ο επεισόδιο του CSI: Μαϊάμι. Ντετέκτιβ Πρώτου Βαθμού Μακ Τέιλορ (Γκάρι Σινίζ) (Σεζόν 1-9): Είναι ο αρχηγός της ομάδας CSI. Γεννήθηκε στο Σικάγο όπου και εργάστηκε στο τοπικό Αστυνομικό Τμήμα. Ήταν παντρεμένος με την Κλερ Κόνραντ Τέιλορ, η οποία σκοτώθηκε στα γεγονότα της 11ης Σεπτεμβρίου. Η απώλεια της γυναίκας του μέχρι και σήμερα τού προκαλεί διαταραχές στον ύπνο. Κατά τη διάρκεια της 1ης σεζόν αναφέρθηκε σε μία μπάλα του βόλεϋ που ανήκε στην γυναίκα του, την οποία έχει κρατήσει μέχρι και σήμερα. Όπως είπε, δεν θέλησε να την πετάξει, επειδή μέσα στην μπάλα υπάρχει ακόμα η ανάσα της γυναίκας του. Υπηρέτησε ως Ταγματάρχης στους Πεζοναύτες, μιας και αυτό που ήθελε περισσότερο απ' όλα ήταν να υπηρετήσει την πατρίδα.Ντετέκτιβ Πρώτου Βαθμού Τζόζεφιν "Τζο" Ντάνβιλ (Σίλα Γουόρντ) (Σεζόν 7-9): Είναι πλέον η δεύτερη στην ιεραρχία της ομάδας μετά την αποχώρηση της Στέλλα Μπονασέρα. Πρόκειται για μία πρώην ντετέκτιβ του FBI από την Ουάσινγκτον που κυρίως την "οδηγεί" η συμπάθεια που τρέφει για το θύμα. Η ειδικότητά της είναι η ανάλυση στοιχείων DNA και η φιλοσοφία της είναι πως κανείς δεν είναι ένοχος μέχρι να αποδειχθεί επιστημονικά το αντίθετο. Διαθέτει επίσης γνώσεις εγκληματικής ψυχολογίας. Με την άφιξή της στο εργαστήριο, το οποίο δεν είχε προσωπικό εκείνη τη στιγμή, βρίσκει εκεί μια νεκρή κοπέλα, και έτσι αυτή είναι η πρώτη της υπόθεση. Έχει ένα γιο και μια υιοθετημένη κόρη.Ντετέκτιβ Πρώτου Βαθμού Ντάνι Μέσσερ (Κάρμαϊν Τζιοβινάτσο) (Σεζόν 1-9): Μεγάλωσε σε μια οικογένεια υπό επιτήρηση. Είχε αναπτύξει μια δική του ηθική, η οποία αναμείγνυε τον κόσμο των παραβατών και τον κόσμο των νομοθετών. Είχε ασχοληθεί για ένα διάστημα με την μουσική και υπήρξε και παίκτης του μπέιζμπολ. Είναι παντρεμένος με την συνάδελφό του Λίντζι Μονρό, με την οποία έχει και μια κόρη. Το ζευγάρι πάντρεψε ο Μακ Τέιλορ και η Στέλλα Μπονασέρα. Στο τέλος του 7ου κύκλου ο Ντάνι προάγεται σε Ντετέκτιβ Πρώτου Βαθμού αφού ολοκλήρωσε με επιτυχία τις εξετάσεις του.Ντετέκτιβ Τρίτου Βαθμού Λίντζι Μονρό-Μέσσερ (Άννα Μπέλναπ) (Σεζόν 2-9): Εργαζόταν στην ομάδα CSI της Μοντάνα, αλλά πάντα ήθελε να μετακομίσει σε μια μεγάλη πόλη, όπως η Νέα Υόρκη. Η βορειοδυτική της νοοτροπία να φέρνει εις πέρας οποιαδήποτε δουλειά τής ανατεθεί, την βοήθησε να ενσωματωθεί πολύ γρήγορα στην ομάδα. Είναι παντρεμένη με τον συνάδελφό της Ντάνι Μέσσερ. Στην αρχή της 7ης σεζόν της απονέμεται Μετάλλειο Ανδρείας για την προσπάθειά της να σώσει την οικογένειά της από έναν κατά συρροή δολοφόνο.Ντετέκτιβ Τρίτου Βαθμού Δρ. Σέλντον Χωκς (Χιλ Χάρπερ) (Σεζόν 1-9): Προτού αποτελέσει μέλος της ομάδας CSI εργαζόταν ως ιατροδικαστής, και ήταν επιθυμία του ίδιου να μετατεθεί. Στην ηλικία των 18 μπήκε στο πανεπιστήμιο και μέχρι τα 24 είχε πάρει το πτυχίο του. Παλιότερα είχε εργαστεί και σε τμήμα επειγόντων περιστατικών.Άνταμ Ρος (Α. Τζ. Μπάκλεϊ) (Σεζόν 2-4 δευτερεύων ρόλος, 5-9 πρωταγωνιστικός ρόλος): Είναι τεχνικός στο εργαστήριο και κατάγεται από το Φοίνιξ της Αριζόνα. Η ειδικότητά του είναι η ανίχνευση στοιχείων. Μερικές φορές πηγαίνει και ο ίδιος στον τόπο του εγκλήματος για να βοηθήσει στην συλλογή των στοιχείων.Δρ. Σιντ Χάμερμπακ (Ρόμπερτ Τζόι) (Σεζόν 2-4 δευτερεύων ρόλος, 5-9 πρωταγωνιστικός ρόλος): Είναι ο ιατροδικαστής που συνεργάζεται με την ομάδα. Έγινε ιατροδικαστής πρόσφατα, αφήνοντας την προηγούμενη δουλειά του που ήταν σεφ. Πολλές φορές συμβουλεύεται και συζητάει με τον πρώην ιατροδικαστή και νυν ντετέκτιβ Δρ. Σέλντομ Χωκς. Μερικές φορές γίνεται εκκεντρικός παρ' όλα αυτά νοιάζεται πολύ για τους υπόλοιπους.Ντετέκτιβ Πρώτου Βαθμού Ντόναλντ "Ντον" Φλακ (Έντυ Κέιχιλ) (Σεζόν 1-9): Είναι ντετέκτιβ και ανήκει στο Αστυνομικό Τμήμα της Νέας Υόρκης (στο Τμήμα Ανθρωποκτονιών) και όχι στην ομάδα CSI. Γεφυρώνει τα χάσμα μεταξύ της παλιάς σχολής των αστυνομικών που υπηρετούν στο Αστυνομικό Τμήμα της Νέας Υόρκης και των νέων που ανήκουν στην ομάδα CSI. Είναι συνήθως ανυπόμονος με τους "κακούς" και μπορεί να γίνει πολύ απότομος και βίαιος με αυτούς, συνήθως με θετικά αποτελέσματα. Είναι καλός φίλος με τον Ντάνι Μέσσερ και είναι πάντα εκεί όταν χρειάζεται την βοήθειά του. Ντετέκτιβ Πρώτου Βαθμού Στέλλα Μπονασέρα (Μελίνα Κανακαρίδη) (Σεζόν 1-6): Ήταν η δεύτερη στην ιεραρχία της ομάδας και υπεύθυνη ασφαλείας του εργαστηρίου. Ήταν πολύ αφοσιωμένη στη δουλειά της λόγω του δυνατού της χαρακτήρα, της αποφασιστικότητας και της εξυπνάδας της. Είναι μισή Ελληνίδα και μισή Ιταλίδα. Έμεινε ορφανή όταν στην ηλικία των 2 ετών έχασε την μητέρα της σε τροχαίο. Μεγάλωσε με θετή οικογένεια. Από την αρχή της 7ης σεζόν η Στέλλα δεν εργάζεται πλέον στο εργαστήριο της Νέα Υόρκης, αλλά έχει πάρει μετάθεση στο αντίστοιχο τμήμα της Νέας Ορλεάνης, όπου και είναι η αρχηγός της ομάδας CSI.Ντετέκτιβ Τρίτου Βαθμού Έιντεν Μπερν (Βανέσσα Φερλίτο) (Σεζόν 1-2): Καταγόταν από το Μπρούκλιν και βρέθηκε εκτός ομάδας κατά την διάρκεια της 2ης σεζόν, λόγω απερίσκεπτης ενέργειάς της κατά την εξιχνίαση μιας υπόθεσης. Από τότε βάλθηκε να εξιχνιάσει μόνη της την υπόθεση αυτή, αλλά δεν τα κατάφερε με αποτέλεσμα ο δράστης της υπόθεσης αυτής να την σκοτώσει. Δρ. Πέιτον Ντρίσκολ (Κλερ Φορλάνι) (Σεζόν 3-4, 6): Η Δρ. Ντρίσκολ ξεκίνησε την συνεργασία της με την ομάδα στην αρχή της 3ης σεζόν ως ιατροδικαστής. Εργαζόταν και παλαιότερα ως ιατροδικαστής στο πλευρό του Δρ. Σέλντομ Χωκς. Κατά τη διάρκεια ενός επεισοδίου, λέει κατά λάθος στον Μακ Τέιλορ οτι ο Δρ. Χωκς γνώριζε το θύμα σε μία υπόθεση που ερευνούσαν εκείνη τη στιγμή. Αυτό έχει ως αποτέλεσμα ο Μακ να θέσει εκτός υπόθεσης τον Δρ. Χωκς και η Δρ. Ντρίσκολ να θεωρεί τον εαυτό της υπεύθυνη γι' αυτό, πράγμα που την στεναχωρεί. Σ' ένα άλλο επεισόδιο, δέχεται επίθεση από αγνώστους έξω από το νεκροτομείο, οι οποίοι και κλέβουν ένα νεκρό για να συγκαλύψουν μία υπόθεση. Κατά τη διάρκεια του 3ου κύκλου υπάρχει ένα ερωτικό ειδύλλιο μεταξύ της και του Μακ, το οποίο στο τέλους του κύκλου τους οδηγεί στο Λονδίνο, απ' όπου και κατάγεται η Πέυτον, για να γνωρίσει τους γονείς της. Απ' το ταξίδι όμως επιστρέφει μόνο ο Μακ, μιας και η Πέυτον αποφάσισε ότι θα συνεχίσει την καριέρα της εκεί. Επιστρέφει ξανά στη Νέα Υόρκη στο τέλος του 6ου κύκλου.Ντετέκτιβ Τζέσικα Έιντζελ (Εμμάνουελ Βοζέ) (Σεζόν 3-5): Ήταν Ντετέκτιβ του Αστυνομικού Τμήματος της Νέας Υόρκης και σύντροφος του Ντον Φλακ κατά τη διάρκεια του 5ου κύκλου. Ήταν αστυνομικός τρίτης γενιάς, και η πρώτη γυναίκα, στην οικογένειά της. Ήταν η μικρότερη από τα πέντε παιδιά της οικογένειας, έχοντας τέσσερις μεγαλύτερους αδερφούς. Στο τελευταίο επεισόδιο του 5ου κύκλου, τραυματίστηκε σοβαρά σε ανταλλαγή πυρών κατά τη διάρκεια μιας ομηρίας. Λίγο αργότερα εξέπνευσε στο χειρουργείο. Ο Φλακ πήρε πολύ βαριά την απώλειά της και στα επόμενα επεισόδια είχε καταρρεύσει τελείως ψυχολογικά. Η Ντετέκτιβ Έιντζελ ήταν μόλις 27 ετών.Ριντ Γκάρετ (Κάιλ Γκάλνερ) (Σεζόν 3-6): Είναι ο γιος της Κλερ Κόνραντ Τέιλορ, πρώην συζύγου του Αρχιφύλακα Τέιλορ. Η Κλερ τον είχε γεννήσει ενώ ήταν πολύ νέα και τον είχε δώσει για υιοθεσία πολύ πριν γνωρίσει και παντρευτεί τον Μακ. Ο Ριντ άρχισε να αναζητά την βιολογική του μητέρα και αρχικά νόμιζε πως η Στέλλα Μπονασέρα είναι η μητέρα του, μιας και την έβλεπε πολύ συχνά να κυκλοφορεί μαζί με τον Μακ. Αφού έμαθε την αλήθεια για την Στέλλα, δεν ήθελε να έχει καμία σχέση με τον Μακ μιας και δεν ήταν αυτός ο βιολογικός του πατέρας, αν και γνώριζε πως αυτός είναι ο μοναδικός συνδετικός κρίκος με την μητέρα του. Την Ημέρα των Ευχαριστιών ο Μακ τον επισκέπτεται στο σπίτι του και τού δίνει μερικές φωτογραφίες της μητέρας του. Μαθαίνει επίσης από τον Μακ ότι η σορός της μητέρας του δεν βρέθηκε ποτέ. Κατά τη διάρκεια του 4ου κύκλου ο Ριντ έχει αρχίσει να ασχολείται με την δημοσιογραφία και διατηρεί ένα δικό του ιστολόγιο (blog). Ζητά από τον Μακ αποκλειστικές πληροφορίες για έναν κατά συρροή δολοφόνο, ο Μακ όμως αρνείται να του δώσει οποιαδήποτε πληροφορία μέχρι να βρεθεί ποιος είναι ο πραγματικός δολοφόνος. Ο δολοφόνος επικοινωνεί με τον Ριντ μέσω του blog του και του παρουσιάζεται ως πληροφοριοδότης. Ο Ριντ πέφτει στην παγίδα του και κρατείται αιχμάλωτος, ενώ υποχρεώνεται από τον δολοφόνο να μεταδίδει ζωντανά μέσα από το blog του τις κινήσεις του (δολοφόνου). Ο Ριντ όμως αφήνει και στοιχεία για το πού βρίσκεται και οδηγεί τον Μακ και την ομάδα του στην εξιχνίαση της υπόθεσης. Στον 6ο κύκλο ο Ριντ ζητά την βοήθεια του Μακ για να αποδείξει την αθωότητα ενός νέου δημοσιογράφου, τον οποίο έχουν μπλέξει σε μία υπόθεση παρά τη θέλησή του. Η παραγωγή έγινε σε συνεργασία με την καναδέζικη εταιρία Alliance Atlantis, η οποία όμως παραιτήθηκε το 2007, οπότε την παραγωγή έχει έκτοτε αναλάβει εξ ολοκλήρου το CBS Paramount Television σε συνεργασία με την Jerry Bruckheimer Productions. Αν και το σήριαλ εκτυλίσσεται στη Νέα Υόρκη, τα περισσότερα γυρίσματα γίνονται σε στούντιο στο Λος Άντζελες, εκτός από τις σκηνές που απαιτούσαν εξωτερικά γυρίσματα, για να φαίνεται και η ίδια η πόλη της Νέας Υόρκης. Υπήρχαν περιπτώσεις όπου η σειρά "διασταυρωνόταν" με κάποια από τις άλλες παραγωγές CSI. Σε αυτές τις περιπτώσεις οι ομάδες CSI προσπαθούσαν από κοινού να λύσουν κάποια υπόθεση. Συγκεκριμένα με την ομάδα του Λας Βέγκας έχουν συνεργαστεί μία φορά, ενώ με την ομάδα του Μαϊάμι τρεις. Η δημοσιότητα και η επιτυχία της σειράς οφείλεται επίσης στο γεγονός ότι πολλοί ηθοποιοί, αλλά και άλλες μεγάλες διασημότητες έχουν περάσει από τα πλατό της σειράς, κάνοντας έκτακτες εμφανίσεις (guests) ή υποδυόμενοι τους εαυτούς τους ή χαρακτήρες άλλων ταινιών ή σειρών (cameos). Ορισμένοι από τους πιο σημαντικούς ήταν οι εξής: ( * ) Το 2009 στον ηθοποιό Ed Asner απονεμήθηκε βραβείο Emmy για την ερμηνεία του. CSI: Λας Βέγκας CSI: Μαϊάμι Το CSI: Νέα Υόρκη στο CBS To CSI: Νέα Υόρκη στο ΤV.COM Το CSI: Νέα Υόρκη στο ΣΚΑΪ Αρχειοθετήθηκε 2011-10-11 στο Wayback Machine.